মিথ্যা মামলায় জড়িয়ে বিএনপি’র সিনিয়র নেতৃবৃন্দসহ অসংখ্য নেতা-কর্মীকে মিথ্যা মামলায় গ্রেফতার করে আটক রাখা সেই চক্রান্তেরই অংশ উল্লেখ করে মির্জা ফখরুল ইসলাম বলেন, বর্তমান শাসকগোষ্ঠী নানাভাবে নানা কায়দায় বিএনপিকে নির্মূল করার জন্য মরিয়া হয়ে উঠেছে। আর এ কারণেই দেশব্যাপী জনগণের মধ্যে আতংক সৃষ্টির জন্য হত্যা, গুপ্তহত্যা, গুম, অপহরণের মতো ভয়ংকর মানবতাবিরোধী ঘটনা সংঘটিত করছে। বিএনপির কেন্দ্রীয় নেতৃবৃন্দ যাতে বর্তমান দু:শাসনের বিরুদ্ধে মুখ খুলতে না পারে সেজন্য তাদের বিরুদ্ধে নানাভাবে হয়রানী করা হচ্ছে, চালানো হচ্ছে জুলুম নির্যাতন।